Diari Oficial de la Generalitat Valenciana


Sumari del DOGV 8023, del 20-04-2017 (2017/2167)

Notificació de la sentència dictada en el procediment ordinari número 640/2012.
-------------------------------------------------------------------------------

### Dades del document

Número de DOGV
:   8023

Data del DOGV
:   20-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/2167


Organisme emissor
:   Tribunal Superior de Justícia de la Comunitat Valenciana

Tipus de document
:   Edicte

Notificació de la sentència dictada en el procediment ordinari número 640/2012. [2017/2167]  
Procediment ordinari número 000640/2012  
Sobre: altres matèries.  
De: Associació Empresarial de Centres d'Ensenyament i Formació d'Alacant.  
Procuradora: Rosario Arroyo Cabria.  
Contra: Conselleria d'Educació, Formació i Ocupació.  
Procurador/a: -  
En aquesta sala s'ha interposat un recurs contenciós-administratiu per l'Associació Empresarial de Centres d'Ensenyament i Formació d'Alacant contra la Conselleria d'Educació, Formació i Ocupació, contra la disposició general Ordre 29/2012, de 22 de juny de 2012, de la Conselleria d'Educació, per la qual es determina el Programa de formació d'ocupació i es convoquen subvencions per a la seua realització; en aquestes actuacions s'ha dictat la Sentència número 1021/2014, de data 10 de desembre de 2014, que té l'encapçalament i la part dispositiva que, literalment, són com segueix:  
  
«Encapçalament  
Sentència número 1021/2014  
En el recurs contenciós-administratiu número 640/2012, interposat per l'Associació Empresarial de Centres d'Ensenyament i Formació d'Alacant, representada per la procuradora Rosario Arroyo Cabria i defesa pel lletrat Miguel Ángel Latorre Cano.  
L'Administració demandada és la Generalitat Valenciana, representada i defesa per l'advocada d'aquest ens públic.  
Constitueix l'objecte del recurs l'Ordre 29/2012, de 22 de juny, de la Conselleria d'Educació, Formació i Ocupació, per la qual es determina el Programa de Formació Professional per a l'ocupació i es regulen i convoquen subvencions per a la realització d'accions formatives adreçades prioritàriament als treballadors desocupats durant l'exercici de 2012.  
Part dispositiva  
Disposem  
1. Estimar el recurs contenciós-administratiu interposat per l'Associació Empresarial de Centres d'Ensenyament i Formació d'Alacant contra l'Ordre 29/2012, de 22 de juny, de la Conselleria d??Educació, Formació i Ocupació, per la qual es determina el Programa de Formació Professional per a l'ocupació i es regulen i convoquen subvenciones per a la realització d'accions formatives adreçades prioritàriament als treballadors desocupats durant l'exercici de 2012.  
2. Anul·lar aquesta norma (disposició general), pel fet de ser contrària segons dret.  
3. Establir que la causa que determina aquest resultat és la falta de compliment del següent tràmit formal en el marc de la preparació de l'Ordre 29/2012, el de traslladar el projecte d'ordre al Consell Valencià de Formació Professional amb l'objecte que, per part d'aquest, s'efectue l'informe preceptiu a què fa menció l'article 2.1.e del Decret 155/2000, de 17 d'octubre, pel qual es regula el Consell Valencià de Formació Professional:  
?e) Emetre un informe sobre els projectes de disposicions normatives relacionats amb la Formació Professional?.  
4. Ordenar la publicació de la part dispositiva d'aquesta sentència en el Diari Oficial de la Generalitat Valenciana, una vegada que aquesta dispose del caràcter de ferma (cf., art. 107.2 Llei jurisdiccional).  
5. Imposar les costes processals causades en les actuacions 640/2012 a la Generalitat.  
Aquesta resolució judicial no és ferma i, en contra, s'hi pot interposar (en aquesta sala, però per al Tribunal Suprem) un recurs de cassació dins del termini legal de 10 dies comptador des de l'endemà al que es notifique a les parts del procés 640/2012.  
Aquesta és la nostra sentència, de la qual quedarà un testimoniatge en les actuacions perquè es notifique, que pronunciem, manem i firmem.  
  
Publicació. La sentència anterior ha sigut llegida i publicada pel magistrat d'aquesta sala, Fernando Nieto Martín, que ha sigut ponent en aquest tràmit d'audiència pública. En done fe. El secretari, rubricat.»  
  
València, 10 de març de 2017.- La secretària judicial: Carolina León Freijeiro.